לוקהיד מרטין C-130J סופר הרקולס

C-130J סופר הרקולס (באנגלית: Super Hercules) הוא מטוס תובלה צבאי בינוני, בעל ארבעה מנועי טורבו־פרופ, מתוצרת חברת לוקהיד מרטין האמריקנית. המטוס הוא למעשה עדכון מקיף של המטוס C-130 הרקולס, וכולל מנועים חדשים, סיפון טיסה חדש, ומערכות מתקדמות אחרות. למטוס ההרקולס המקורי תקופת הייצור הרציף הארוכה ביותר בהיסטוריה לכלי טיס צבאי. במהלך יותר מחמישים שנות שירות, השתתפו מטוסי הרקולס בפעולות סיוע צבאיות, אזרחיות והומניטריות. ההרקולס האריך ימים מעבר לכמה דגמי מטוסים מתוכננים שהיו אמורים לרשת את מקומו, לרבות "מטוסי תובלה בינוניים מתקדמים", בעלי יכולת המראה ונחיתה קצרה (STOL). 17 מדינות ביצעו הזמנות עבור 300 מטוסים בסך הכל, ומתוכם נמסרו 250 מטוסים עד פברואר 2012.

שירות בחיל האוויר הישראלי
חיל האוויר הישראלי הזמין מספר מטוסים מהדגם הארוך, C-130J-30, מתוך כוונה ליצור, בסופו של דבר, טייסת המורכבת מתשעה מטוסים. שמו של הדגם הישראלי הוא IC-130J-30 ושמו העברי "שמשון" (על שם שמשון הגיבור). ב־26 ביוני 2013 לוקהיד מרטין מסרה למדינת ישראל את מטוס ה"שמשון" הראשון, המטוס המשיך בהתאמת מערכות ישראליות ובבדיקות טיסה והגיע לישראל ב־9 באפריל 2014, לטייסת 103 בבסיס נבטים. המטוס השני נחת בישראל באוגוסט 2014, השלישי נחת באוגוסט 2015, הרביעי נחת באוקטובר 2016 והשביעי נחת בדצמבר 2018.

באוגוסט 2021, השתתף לראשונה מטוס ה"שמשון" במאמץ לכיבוי השרפה בהרי ירושלים.

מפעילות

מאפיינים

מאפיינים משותפים לשני הדגמים 
 צוות הכרחי מינימלי: 3 - שני טייסים ופקח העמסה.
 הנעה: 4 × מנוע טורבו־פרופ AE 2100D3, תוצרת רולס־רויס, בעלי הספק של 4,700 כ"ס כל אחד.
 מדחפים: מדחף מרוכב R391 שש־להבי, תוצרת דוֹאוטי רוטול, אחד לכל מנוע.

גלריה

קישורים חיצוניים 

 
 
 
 
 
 מיכל אהרון, המטוס הכי משוכלל של חיל האוויר: הכירו את מטוסי השמשון החדשים, במחנה/mako-פז"ם, 7 באפריל 2014

הערות שוליים 

לוקהיד מרטין
מטוסי תובלה אמריקאיים
מטוסי תובלה וקישור של חיל האוויר הישראלי